איך כותבות.ים אבסטרקט

מטרת התקציר הוא לתת תמונה מדויקת ויוצרת עניין של ההרצאה שבכוונתינו להציע למארגני ומארגנות הכנס. התקציר צריך להכיל הצגה קצרה ומתומצתת של ההרצאה על חלקיה השונים.

התקציר צריך לכלול:

● את נושא ההרצאה - על מה תדבר.י?

● הקונטקסט של הדיון - למה זה מעניין? למה הדיון הזה קשור בעולם/במחקר?

● המתודולוגיה- מה הגישה שבאמצעותה את בוחנת את הנושא שלך? (ממש קצר אלא אם יש כאן חידוש גדול)

● הטענה הכללית שמוצגת- מה יהיה המסר או המסרים בהרצאה? (במחקר איכותני מה הנקודות המרכזיות מבין הממצאים שתתייחסי אליהן)

כאשר כותבות מומלץ לאסוף 2-3 דוגמאות של תקצירים של מאמרים בתחומך כדי לקבל רושם כללי איך בנוי תקציר.

למגישות.ים הרצאה על הפרויקט במסלול שטח. על התקציר לכלול

· מטרת הפרויקט

· הצרכים עליהם הוא בא לענות

· הכלים שהפרויקט רותם לשינוי חברתי

· ותובנות מרכזיות בעקבות הקמת הפרויקט

מחכות להצעות שלכם.ן

ועדת היגוי הכנס